
BFBL nr. 439/24.03.2022
RAPORT DE SPECIALITATE
privind acordarea de Burse şcolare pentru elevii din 

unităţile de învăţământ preuniversitar de stat din Timisoara
pe anul 2022
Având în vedere Solicitarea  nr……

În conformitate cu dispoziţiile …..

În baza prevederilor …….

În conformitate cu Ordinul nr. 5870/22.12.2021, prin care sunt aprobate Criteriile generale de acordare a burselor pentru elevii din învăţământul preuniversitar de stat şi în temeiul art. 82 alin. (1) din Legea Educaţiei Naţionale nr. 1/2011 - Elevii de la cursurile cu frecvenţă din învăţământul preuniversitar de stat beneficiaza lunar de burse de performanţă, de burse de merit, de burse de studiu si de burse de ajutor social.
Anexat prezentăm situaţia centralizatoare privind necesarul de Burse pentru elevii din unităţile şcolare din Timişoara, pentru semestrul I anul 2022, conform propunerilor primite din partea unităţilor de învăţământ în conformitate cu Ordinul nr. 5870/22.12.2021
Faţă de cele prezentate în tabelul anexat, menţionăm următoarele informaţii suplimentare:
- Cuantumurile burselor pentru cele patru categorii (performanţă, merit, studiu şi sociale), au fost stabilite la valoarea de  500, 200, 150, respectiv 200 lei pe lună, aceste burse fiind acordate pe perioada semestrului I a anului şcolar – adică 6 luni - cu excepţia categoriei de burse sociale si burse de merit care se acordă pe toată perioada anului calendaristic şi anume pe 5,8 luni – conform adresei nr.1625/03.02.2022-ISJ Timisoara.
Conform art. 82, alin (2) din Legea Educaţiei Naţionale nr. 1/2011 - Cuantumul unei burse acordate din sumele defalcate din unele venituri ale bugetului de stat şi numărul acestora se stabilesc anual prin hotărâre a consiliului local, respectiv a consiliului judeţean/consiliilor locale ale sectoarelor municipiului Bucureşti.
Conform art. 82, alin (3) din Legea Educaţiei Naţionale nr. 1/2011 - Criteriile generale de acordare a burselor se stabilesc de Ministerul Educatiei şi Cercetarii. Criteriile specifice de acordare a burselor de performanţă,  de merit, a burselor de studiu şi a celor de ajutor social se stabilesc anual in consiliile de administraţie ale unităţilor de învăţământ, în limitele fondurilor repartizate şi în raport cu integralitatea efectuării de către elevi a activităţilor şcolare.
Prin HCL nr. 60/01.03.2022, privind aprobarea Bugetului Local al Municipiului Timisoara pe anul 2022, pentru burse a fost alocată suma de 16.668.000 lei, din care suma de 578.920 lei a fost utilizată pentru plata burselor restante din anul 2021-perioada 13 sep-31 dec 2021 si 03-14 ianuarie 2022(prelungire sem I). Rezultă așadar, suma de : 16.089.080 lei pentru bursele școlare pentru anul 2022 este repartizata din sume defalcate din TVA cu adresa nr.333/04.02.2022 de la Agentia Nationala de Administrare Fiscala.
Pentru anul financiar 2022 propunem cuantumurile burselor şcolare pentru cele patru categorii (performanţă, merit, studiu şi sociale), să rămână la valoarea de 500, 200,150, respective 200 lei pe lună, aceste burse fiind acordate pe perioada semestrului I a anului şcolar – adică 6 luni - cu excepţia categoriei de burse sociale si burse de merit care se acordă pe 5,8 luni.
Dat fiind faptul că suma alocată în buget este suficientă pentru acoperirea necesarului de burse solicitate  si centralizat de catre Inspectoratul Scolar Judetean Timis prin adresa  nr 1625/03.02.2022, conform prevederilor Ordinului 5870/22.12.2021, propunem acordarea integrală a burselor sociale , a burselor de studiu, a burselor de performanţă si a burselor de merit  pentru fiecare unitate de învățământ.
Propunem aprobarea nivelului cuantumurilor pentru bursele şcolare acordate elevilor din învăţământul preuniversitar de stat pentru anul 2022, precum şi a unui număr de 13.633 de burse, în sumă totală de 16.668.000 lei,suma primita si repartizata din sume defalcate de TVA cu adresa nr.333/04.02.2022 de la Agentia Nationala de Administrare Fiscala conform Anexei care face parte integrantă din prezenta hotărâre.
Având în vedere prevederile legale expuse în prezentul raport apreciem că Proiectul de hotărâre privind  acordarea de Burse şcolare pentru elevii din unităţile de învăţământ preuniversitar de stat îndeplinește condițiile pentru a fi supus dezbaterii și aprobării plenului Consiliului Local.

